Lav et referat af nedenstående tekst:

Tekst:
AaB har ikke de bedste erfaringer med SønderjyskE, som man ikke har besejret i Superliga-regi de seneste tre år. - Vi har dog en stor tro på, at vi atter kan tage point på en svær udebane, hvilket vil være et super resultat for os frem mod landskampspausen, siger Kent Nielsen. Og i morgendagens kamp må klubben også se bort fra to profiler i form af Rasmus Würtz og Anders Due, der er henholdvis i karantæne og ankelskadet. Derudover er resten af truppen klar, og cheftræner Kent Nielsen har derfor udtaget disse 19 mand: 1 Nicolai Larsen, 2 Patrick Kristensen, 3 Jakob Ahlmann, 4 Lasse Nielsen, 5 Kenneth Emil Petersen, 9 Thomas Augustinussen, 10 Jeppe Curth, 11 Nicklas Helenius, 14 Mathias Wichmann, 17 Kasper Kusk, 18 Lucas Andersen, 20 Henrik Dalsgaard, 21 Nicholas Gotfredsen, 22 Carsten Christensen, 23 Nicolaj Thomsen, 26 Rasmus Thelander, 29 Rolf Toft og 30 Kayke, samt U/19-landsholdsspilleren Christian Rye. Kampen spilles på Haderslev Stadion fredag den 31. august klokken 18:30. Med en sejr kan nordjyderne rykke op på en delt 1. plads inden resten af runden spilles lørdag, søndag og mandag.

Referat:
AaB gæster i morgen SønderjyskE, men det bliver uden de to midtbaneprofiler Rasmus Würtz og Anders Due.